[{"text_idx": "#000006", "text": "Viimase 20 aastaga on enam kui pooled maailma ookeanidest muutunud va\u0308rvilt rohekamaks. Ilmselt on muutuse taga kliimasoojenemine, kirjutavad USA ja U\u0308hendkuningriigi teadlased."}, {"text_idx": "#000007", "text": "Ookean vo\u0303ib va\u0308rvi vahetada mitmel po\u0303hjusel. Na\u0308iteks vo\u0303ivad toitained merepo\u0303hjast u\u0308les kerkida \u2013 kui see juhtub, toidavad need tohutuid fu\u0308toplanktoni o\u0303itsenguid. Fu\u0308toplankton sisaldab aga rohelist pigmenti klorofu\u0308lli, vahendab Nature News."}, {"text_idx": "#000008", "text": "Teadlased saavad kindlaks teha, millistel lainepikkustel pa\u0308ikesevalgus ookeani pinnalt tagasi peegeldub. Selle po\u0303hjal saavad nad hinnata vees leiduva klorofu\u0308lli hulka. Sellest saab omakorda ja\u0308reldada, kui palju leidub vees elusorganisme nagu fu\u0308toplanktonit ja vetikaid. Kui ookeani vesi kliimamuutuse mo\u0303jul soojeneb, peaks bioloogiline tootlikkus vees teoreetiliselt muutuma."}, {"text_idx": "#000009", "text": "Pinnavees leiduva klorofu\u0308lli hulk vo\u0303ib aga aastati oluliselt erineda. Sestap on kliimamuutuse mo\u0303jusid suurtest loomulikest ko\u0303ikumistest eristada keeruline. Seni oletasid teadlased, et mingisugustegi muutuste ma\u0308rkamiseks vo\u0303ib kuluda kuni 40 vaatlusaastat."}, {"text_idx": "#000010", "text": "Uurimise muudab keerulisemaks ka to\u0303siasi, et ookeani va\u0308rvi muutumist ajas on mo\u0303o\u0303tnud terve rida eri satelliite. Kuna iga satelliit mo\u0303o\u0303tis va\u0308rvi pisut erinevalt, ei saa nende andmeid u\u0308hildada."}, {"text_idx": "#000011", "text": "U\u0308hendkuningriigi riikliku okeanograafiakeskuse kliimateadlase B. B. Caeli juhitud to\u0308o\u0308ru\u0308hm valis nu\u0308u\u0308d analu\u0308u\u0308simiseks va\u0308lja NASA Aqua satelliidi pardal paikneva sensori MODIS-e andmed. Satelliit la\u0308hetati orbiidile 2002. aastal ja to\u0308o\u0308tab seal endiselt oma minimaalselt ettena\u0308htud kuue to\u0308o\u0308aasta kiuste."}, {"text_idx": "#000012", "text": "Satelliidiandmeid vaadates ei piirdunud to\u0308o\u0308ru\u0308hm u\u0308ksnes klorofu\u0308lli-rohelist iseloomustava u\u0308he kindla lainepikkusega. Selle asemel otsisid nad vo\u0303imalikke muutusi ookeanist peegelduva valguse seitsmes erinevas lainepikkuses."}, {"text_idx": "#000013", "text": "Kahe aastaku\u0308mne jagu MODIS-e andmeid vo\u0303imaldasid teadlastel na\u0308ha, kuidas muutus ookeani va\u0308rv pikas plaanis. Nad ta\u0308heldasid ma\u0308rgatavaid muutusi 56 protsendil kogu maailma ookeanipinnal."}, {"text_idx": "#000014", "text": "Enim vahetas vesi va\u0308rvi 40 o lo\u0303unalaiuse ja 40 o po\u0303hjalaiuse vahel. Tegu on troopiliste ja subtroopiliste vetega, mille va\u0308rv aasta jooksul u\u0308ldiselt palju ei varieeru. Kuna neis piirkondades puuduvad a\u0308a\u0308rmuslikud aastaajad, on va\u0308ikesed pikaajalised muutused seal Caeli so\u0303nul ha\u0308sti na\u0308ha."}, {"text_idx": "#000015", "text": "Ookeani va\u0308rvimuutuse tugevus so\u0303ltub sellest, millisel lainepikkusel mo\u0303o\u0303detakse veepinnalt peegeldunud valgust. Sellest ilmnes, et u\u0308leu\u0308ldiselt muutub ookeanivesi ajapikku rohelisemaks."}, {"text_idx": "#000016", "text": "Teadlasi huvitas, kas need muutused vo\u0303ivad olla seotud kliimasoojenemisega. Selleks vo\u0303rdlesid nad vaatlusandmeid sellise mudeliga saadud tulemustega, mis ja\u0308ljendab mereo\u0308kosu\u0308steemide vo\u0303imalikke vastuseid kasvuhoonegaaside taseme kasvule. Vaadeldud muutused langesid mudeli ennustatutega kokku."}, {"text_idx": "#000017", "text": "Ja\u0308rgmiseks ootab vastust ku\u0308simus, mis ikkagi ookeane rohelisemaks vo\u0303o\u0303pab. B. B. Caeli so\u0303nul pole see ilmselt pinnavee kerkiva temperatuuri otsene mo\u0303ju, sest rohekamaks to\u0303mbunud ja keskmiselt soojemaks muutunud piirkonnad ei lange pa\u0308ris ta\u0308pselt kokku."}, {"text_idx": "#000018", "text": "U\u0308ks vo\u0303imalus on, et muutus vo\u0303ib olla seotud toitainete jagunemisega ookeanis. Kui pinnavesi soojeneb, tekib seal ulatuslik veekihistumine. Seeto\u0303ttu on toitainetel keerulisem pinnale ujuda. Kui toitaineid on va\u0308hem, tekib va\u0308iksemal fu\u0308toplanktonil suurema ees elluja\u0308a\u0308misel eelis. Niisis vo\u0303ivad toitainete taseme muutused viia kogu o\u0308kosu\u0308steemi muutumiseni, mis peegeldub ka vee u\u0308ldises va\u0308rvitoonis."}, {"text_idx": "#000019", "text": "Tegu on siiski vaid u\u0308he oletusega paljudest. To\u0303sikindlalt teadlased veel muutust seletada ei oska. Caeli so\u0303nul huvitab ookeani va\u0308rv neid just seepa\u0308rast, et see ko\u0303neleb o\u0308kosu\u0308steemi sees toimuvast."}, {"text_idx": "#000020", "text": "Leid kergitab ja\u0308rgmisele suurele ookeani va\u0308rvi seiravale missioonile seatud ootusi. NASA Planktoni, aerosoolide, pilvede ja ookeani o\u0308kosu\u0308steemide satelliit PACE la\u0308hetatakse plaani ja\u0308rgi orbiidile 2024. aasta jaanuaris. PACE saab olema hu\u0308perspektraalne. See ta\u0308hendab, et see mo\u0303o\u0303dab ookeani va\u0308rvust palju rohkematel lainepikkustel kui u\u0308kski varasem satelliit."}, {"text_idx": "#000021", "text": "Eesti eurosaadikud ja\u0308id looduse taastamise ma\u0308a\u0308ruse suhtes kahte leeri"}, {"text_idx": "#000022", "text": "Mullune kuum suvi no\u0303udis Euroopas u\u0308le 60 000 inimelu"}, {"text_idx": "#000023", "text": "Kliimamuutus ja tormid katavad kuuse-kooreu\u0308raskile pidulaua"}, {"text_idx": "#000024", "text": "La\u0308inud september oli Eestis mo\u0303o\u0303tmisajaloo ko\u0303ige soojem"}, {"text_idx": "#000027", "text": "Biostimulant pa\u0308a\u0308stab ma\u0308nde ka\u0308rsaka ka\u0308est"}, {"text_idx": "#000028", "text": "Teadlane: vareslaste elu on linnas liiga mugavaks muutunud"}, {"text_idx": "#000030", "text": "Energiaagentuur ennustab fossiilku\u0308tustele va\u0308ikest langust"}, {"text_idx": "#000031", "text": "Eesti pa\u0308a\u0308ses kliima isea\u0308rasuste tahtel po\u0303hjapoolkera kuumimast suvest"}, {"text_idx": "#000032", "text": "O\u0303husaaste to\u0303ttu sureb Eestis enneaegselt tuhat inimest aastas"}, {"text_idx": "#000033", "text": "Uuring: La\u0308a\u0308nemerest saab ra\u0308imepu\u0308u\u0308gi raportite kiuste kilumeri"}, {"text_idx": "#000036", "text": "Eesti esimene robotlaev hakkab La\u0308a\u0308nemere kalavarusid kaardistama"}, {"text_idx": "#000038", "text": "Eesti rahvuskala elab La\u0308a\u0308nemeres arvatust poole va\u0308hem"}, {"text_idx": "#000039", "text": "Microsoft loodab kustutada andmekeskuste energiana\u0308lga tuumareaktoritega"}, {"text_idx": "#000043", "text": "Maailm leekides: suurpo\u0303lengutele annab hoogu inimlik jaanalindlus ja jumalakompleks"}, {"text_idx": "#000044", "text": "Puidu ahju ajamine pa\u0308a\u0308stab poliitikud, kuid mitte kliima"}, {"text_idx": "#000045", "text": "Suur analu\u0308u\u0308s: kas elektriauto ikka sa\u0308a\u0308stab kliimat?"}, {"text_idx": "#000046", "text": "Analu\u0308u\u0308s: bioku\u0308tustest on kasu, kuniks mets pu\u0308sti ja\u0308a\u0308b"}, {"text_idx": "#000047", "text": "Miks 27 aastat pa\u0308rast no\u0303ukaaega endiselt Emajo\u0303e po\u0303hja ei na\u0308e?"}, {"text_idx": "#000048", "text": "U\u0308RO kliimaraport: vo\u0303imalus ko\u0303ige hullema a\u0308ra hoidmiseks on peaaegu ka\u0308est kadunud"}, {"text_idx": "#000049", "text": "2. hoiatus inimkonnale: loodus kukub kokku, inimesel pole enam pikka pidu"}, {"text_idx": "#000050", "text": "Eesti mudakivi ehk graptoliitargilliit \u2013 kas oht vo\u0303i kasulik maavara?"}, {"text_idx": "#000053", "text": "Puulehtede a\u0308ravedu on tarbetu ja lausa kahjulik"}, {"text_idx": "#000054", "text": "Teadlane teab: miks Eesti suvi la\u0308heb aina ku\u0308lmemaks ja kas nii ja\u0308a\u0308bki?"}, {"text_idx": "#000055", "text": "Suur u\u0308levaade: ko\u0303ik, mida peaks teadma orkaanidest"}, {"text_idx": "#000056", "text": "Bakalaureuseto\u0308o\u0308: Eesti kliimasse sobivat kvaliteetset ehitusmaterjali saab otse po\u0303llult"}, {"text_idx": "#000057", "text": "Teadlased ei na\u0308e Emajo\u0303e tselluloositehase plaane loodussa\u0308a\u0308stlikena"}]